Endless Wire (The Who-ს ალბომი)
Endless Wire — ინგლისური როკ-ჯგუფ The Who-ს მეთერთმეტე სტუდიური ალბომი, გამოცემული 2006 წლის 30 ოქტომბერს ბრიტანეთში, ლეიბლზე Polydor Records, ხოლო მეორე დღეს აშშ-ში - Universal Republic-ის მიერ. ეს იყო ჯგუფის პირველი ალბომი ორიგინალური მასალით, 24 წლიანი პაუზის შემდეგ. 2005 წელს დაგეგმილი იყო მისი სამუშაო სახელწოდებით WHO2 გამოშვება. Endless Wire-ს ძირითადად დადებითი შეფასებები მოჰყვა. გამოცემისთანავე Billboard-ის ჩარტში იგი #7 პოზიციაზე მოხვდა, ხოლო ბრიტანეთში - #9-ზე. სიმღერების ნაწილი შესრულდა ჯგუფის 2006-2007 წლების ტურნეს ფარგლებში, ხოლო უმეტესობა მოხვდა მიუზიკლში „ბიჭუნა, რომელსაც მუსიკა ესმოდა“ (2007).